cyanic-selkie/wikianc huggingface dataset:
1307 Κιμμερία
Φυσικά χαρακτηριστικά
Η μέση διάμετρος της Κιμμερίας δεν είναι γνωστή με ακρίβεια. Ο φασματικός τύπος της είναι S (λιθώδης). Η Κιμμερία περιστρέφεται γύρω από τον εαυτό της μία φορά κάθε 2 ώρες και 49 λεπτά, μία αρκετά γρήγορη περιστροφή.
Ιστιοφόρο Φλούιτ
right|thumb|300px|Φλούιτ Το ιστιοφόρο Φλούιτ (ολλανδικά: fluit ή fluitschip, αντ. fluyt ή fluytschip) είναι ολλανδικός τύπος ιστιοφόρου σκάφους που αρχικά είχε σχεδιαστεί ως ειδικό φορτηγό πλοίο. Σχεδιάστηκε στην Ολλανδία τον 16ο αιώνα, για να διευκολύνει τη μεταφορά των προϊόντων υπερωκεάνια με το μέγιστο του χώρο και την εύρυθμη λειτουργία του πληρώματος. Λόγω όμως κάποιων προβλημάτων που αφορούσαν το κόστος λειτουργίας τους, οι Ολλανδοί προχώρησαν σε καινοτομίες και δημιούργησαν πλοία με μεγάλο μήκος και μικρο βάθος.
Χαρακτηριστικά
Τα πλοία φλούιτ μετέφεραν προϊόντα όπως κρασί, σιτηρά, λάδι και αλάτι. Η κατασκευή του φλούιτ βασίστηκε στην εμπειρία που είχαν αποκτήσει οι Ολλανδοί με το "flyboat". Έχει υποστηριχτεί πως το φλούιτ αποτέλεσε το κορυφαίο επίτευγμα της ολλανδικής ναυπηγικής τέχνης της εποχής των ιστιοφόρων καθώς αναδείχθηκε το κύριο μέσο μεταφοράς εμπορευμάτων της Βόρειας Ευρώπης κατά τον 17ο αιώνα. Ένα από τα χαρακτηριστικά αυτών των πλοίων, ήταν η ελάχιστη προβολή της πρύμνης και της πλώρης που αποσκοπούσε στη δημιουργία καμπίνων για το πλήρωμα, οι τελείως στρογγυλεμένες μάσκες, που σε καμία περίπτωση δεν ταίριαζαν με τα πλοία που συνήθιζαν να έχουν τον επιβλητικό επίπεδο καθρέφτη. Η επιφάνεια των ιστίων ήταν μικρή και τα ιστία χαμηλά σε σχέση με την χωρητικότητα του σκάφους, το οποίο είχε ως αποτέλεσμα να καταστήσει το σκάφος ακυβέρνητο και επιπλέον για τη κατασκευή του, χρησιμοποιούσαν ελαφριά ξυλεία πεύκου για να εξασφαλίσουν την ανθεκτικότητα του στο θαλασσινό νερό.
Χρησιμότητα
Στον επιχειρηματικό κόσμο, το πλοίο φλούιτ θεωρούνταν από τα πιο οικονομικά πλοία και ταυτόχρονα από τα πιο αξιοπρόσεχτα στους χειρισμούς αλλά και στη παράδοση των φορτίων. Γι' αυτό το λόγο πολλοί Άγγλοι, Γάλλοι, Σκανδιναβοί και Ισπανοί έμποροι προτιμούσαν να προμηθεύονται από τα ναυπηγημένα φλούιτ παρά να εισαγάγουν απομιμήσεις στα δικά τους ναυπηγεία λόγω εξοικονόμησης κόστους. Αξίζει να σημειωθεί, πως με τέτοια πλοία οι Ολλανδοί σε περίοδο ειρήνης είχαν τη δυνατότητα να προσφέρουν ναύλους από 30% μέχρι 50% φθηνότερα από τους Άγγλους ανταγωνιστές τους. Ωστόσο, παρά τις δυσκολίες που αντιμετώπιζε το σκάφος φλούιτ στο θαλάσσιο εμπόριο, οι Ολλανδοί προχώρησαν σε μετατροπές του σκάφους έτσι ώστε να μεγιστοποιήσουν τα κέρδη τους μεγιστοποιώντας τον όγκο των πωλήσεων τους.Αυτό το πέτυχαν με την υποβάθμιση της ποιότητας των υφασμάτων και των προϊόντων τους στο διεθνές εμπόριο. Θυσιάζοντας την ποιότητα για χάρη της τιμής, οι Ολλανδοί εισήγαγαν μια αρχή που επρόκειτο να επικρατήσει κατά τη σύγχρονη περίοδο. Συνοψίζοντας, το πλοίο φλούιτ αποτέλεσε τη πρώτη μεγάλη καθαρή διάκριση ανάμεσα στη λειτουργία πολεμικών και εμπορικών πλοίων. Αλλά στη συνέχεια, αποτέλεσαν πρότυπο για την κατασκευή φορτηγών ιστιοφόρων πλοίων μέχρι να εισαχθούν τα σιδερένια σκάφη. Οι Ολλανδοί κατάφεραν να προκαλέσουν μεγάλο θαυμασμό και τεράστιο ενδιαφέρον σχεδόν σε όλη την Ευρώπη αλλά περισσότερο από οποιονδήποτε άλλο στους Άγγλους.
Πηγές
Φλουιτ
Μιχαήλ Γ΄ (αποσαφήνιση)
Μιχαήλ Γ΄ είναι το όνομα των:
Νάμα (αποσαφήνιση)
Όταν αναφερόμαστε στη λέξη νάμα, μπορεί να εννοούμε:
Εξάβιβλος
Η Εξάβιβλος ή Πρόχειρον νόμων (λατινικά: Promptuarium  / Προμπτοάριουμ, ρωσικά: Шестикнижжя / Σεστικνίζα) είναι Βυζαντινή νομική πραγματεία του 14ου αιώνα (1344-1345) του νομολόγου και ανώτατου δικαστικού Θεσσαλονίκης Κωνσταντίνου Αρμενόπουλου, στην οποία περιέχεται μεγάλο εύρος βυζαντινών νομικών κειμένων και πηγών. Χρησιμοποιήθηκε ευρέως στα Βαλκάνια κατά τη διάρκεια της Οθωμανικής αυτοκρατορίας. Το 1835, το έργο αυτό υιοθετήθηκε, με βασιλικό διάταγμα, ως ο επίσημος αστικός κώδικας του νεοϊδρυθέντος Ελληνικού κράτους, όπου και παρέμεινε σε ισχύ ως το 1946. Η πρώτη έντυπη έκδοση του έγινε στο Παρίσι το 1540.
Περιγραφή
Αφορμή για την συγγραφή του έργου αποτέλεσε η μελέτη από τον Αρμενόπουλο κατά τον 14ο αιώνα του παλαιότερου έργου Πρόχειρο των Νόμων  που είχε γίνει υπό την πρωτοβουλία του βυζαντινού αυτοκράτορα Λέοντα ΣΤ΄ περί το 907. Ο Αρμενόπουλος θεώρησε πως το έργο αυτό είχε σημαντικές ελλείψεις και ήταν γενικότερα δύσχρηστο για τις ανάγκες της εποχής του. Έτσι, αποφάσισε να συγγράψει μια νέα πραγματεία με βάση το παλαιότερο έργο, και πρόσθεσε επιπλέον περιεχόμενο το οποίο φέρεται να στηρίχτηκε σε σχεδόν όλο το σύνολο της βυζαντινής νομολογίας, όπως:
Την συλλογή όλων αυτών των στοιχείων, ο Αρμενόπουλος την επεξεργάστηκε και τις πληροφορίες που προέκυψαν τις μετέτρεψε σε μια οργανωμένη, προσβάσιμη, και διασταυρωμένη πραγματεία πάνω στην οποία εργάστηκε με μεγάλη επιμέλεια και επιμονή, και το έργο κατέστη το πιο διάσημο έργο της συγκεκριμένης περιόδου της Βυζαντινής Αυτοκρατορίας. Η εξαιρετική διάδοσή του διαπιστώνεται και από το γεγονός ότι διασώζεται σε περισσότερα από 100 χειρόγραφα. Κατά τους αιώνες που ακολούθησαν, το κείμενο μεταφέρθηκε στη δημώδη ελληνική γλώσσα αρχικά από τους Ανδρέα Δαρμάριο (1586) και Θεοδόσιο Ζυγομαλά (1605).
Χρήση
Πέρα από τη Βυζαντινή αυτοκρατορία, τη γενικότερη μετέπειτα χρήση του έργου στα Βαλκάνια από τους χριστιανικούς πληθυσμούς και εκκλησιαστικά δικαστήρια κατά τη διάρκεια της Οθωμανικής Αυτοκρατορίας, και τη μετέπειτα χρήση του ως νομικού αστικού κώδικα από το Ελληνικό κράτος έως και το 1946, το έργο ήταν ο επίσημος κώδικας στις περιοχές της Βεσσαραβίας και Μολδοβλαχίας.
Επίσης εκτός των σχολίων του Αρμενόπουλου, το κείμενο εμπλουτίστηκε και με περαιτέρω σχόλια τις δεκαετίες που ακολούθησαν και η έκδοση του έργου αυτή καλείται Αυξημένη Εξάβιβλος.
Περιεχόμενα
Το έργο απαριθμεί έξι τόμους (επτά μαζί με το συμπλήρωμα των Έτερων τίτλων) και 83 κεφάλαια. Τα περιεχόμενα ανά βιβλίο και κεφάλαια είναι τα παρακάτω (τίτλοι από Χέρτσογ, πιθανώς βασισμένοι στη μετάφραση στα νέα ελληνικά του Κλονάρη ή του Σπανού, η γραφή των τίτλων είναι πολυτονική):
Χειρόγραφα
Οι κύριες συλλογές χειρογράφων είναι στις παρακάτω βιβλιοθήκες (Χέρτσογ, 1836, σελ. 64-67):
Ιστορικές έντυπες
Το έργο μεταφράστηκε σε διάφορες γλώσσες ανά τους αιώνες, και επανεκδιδόταν σχετικά συχνά. Οι γνωστές έντυπες εκδόσεις -καθώς και σημειώσεις για μερικές χειρόγραφες- παρατίθενται παρακάτω:
Άλλα έργα
Η συλλογή των σύγχρονων νόμων με τίτλο Εξάβιβλος (Νικόλαος Ι. Κατράς, εκδόσεις Σάκκουλα, 2013, ISBN 9601525661) έχει πάρει την ονομασία της από την ιστορική Εξάβιβλο, ωστόσο πρόκειται για σύγχρονο έργο με εντελώς διαφορετικό περιεχόμενο.
Εξωτερικοί σύνδεσμοι
Κατηγορία:Ιστορικά συγγράμματα Κατηγορία:Νομικοί κώδικες
Λέων Ε΄ (αποσαφήνιση)
Λέων Ε΄ είναι όνομα των:
Πάντα Ντράσκιτς
Ο Πάντα Ντράσκιτς (σερβικά: Панта Драшкић) (1884-1955), ήταν Γιουγκοσλάβος, σερβικής καταγωγής, στρατιωτικός και πολιτικός.
Ο Ντράσκιτς πολέμησε στον Α΄παγκόσμιο πόλεμο και στους Βαλκανικούς πολέμους με το βασίλειο της Γιουγκοσλαβίας. Το 1919 έχοντας τον βαθμό του αντιστράτηγου οργάνωσε την μεγάλη παρέλαση στο Βελιγράδι για τους εορτασμούς της λήξης του πολέμου. Αποστρατεύτηκε το 1936 με τον βαθμό του ταξίαρχου πεζικού. Κατά τον Β΄ παγκόσμιο πόλεμο και την Γερμανική κατοχή της Γιουγκοσλαβίας διετέλεσε υπουργός εργασίας στην κατοχική κυβέρνηση Νέντιτς από το 1941 έως το 1942. Κατά την διάρκεια της υπουργίας του διέσωσε από τις διώξεις τον Εβραίο ταγματάρχη του Γιουγκοσλαβικού στρατού Αμπραχάμ Μπεράχα ο οποίος κι επέζησε του πολέμου. Με την λήξη του πολέμου δικάστηκε και καταδικάστηκε σε φυλάκιση.
Παραπομπές
Κατηγορία:Γιουγκοσλάβοι στρατιωτικοί Κατηγορία:Υπουργοί εργασίας της Σερβίας
Χίλων
Με το όνομα Χίλων ή Χείλων αναφέρονται οι:
Κόμμα Νέας Κύπρου
Το Κόμμα Νέας Κύπρου (τουρκικά: Yeni Kıbrıs Partisi) είναι σοσιαλδημοκρατικό τουρκοκυπριακό πολιτικό κόμμα. Πριν από το 2004 ήταν γνωστό ως Κίνημα Πατριωτικής Ενότητας (Yurtsever Birlik Hareketi). Εδρεύει στη Βόρεια Λευκωσία και επικεφαλής είναι ο Μουράτ Κανατλί.
Ranger 8
Το Ranger 8 (δασοφύλακας) ήταν διαστημικό σκάφος του προγράμματος Ranger της NASA με προορισμό να διαγράψει τροχιά σύγκρουσης με τη Σελήνη και να τηλεμεταδώσει φωτογραφίες υψηλής ευκρίνειας κατά την κάθοδο και μέχρι την τελική σύγκρουση. Το διαστημικό σκάφος έφερε έξι τηλεοπτικές φωτογραφικές μηχανές vidicon. Δύο από αυτές ήταν ευρείας οπτικής γωνίας (τις φωτογραφικές μηχανές Α και Β στο κανάλι F) και τέσσερις οξείας οπτικής γωνίας (τις φωτογραφικές μηχανές P1, P2, P3 και P4 στο κανάλι P). Οι φωτογραφικές μηχανές αποτελούσαν δύο διαφορετικά αλλά και ανεξάρτητα κανάλια, κάθε ένα με ανεξάρτητη παροχή ηλεκτρικού ρεύματος, χρονόμετρα, και τηλεπικοινωνιακό σύστημα μετάδοσης, ώστε να προσφέρουν μέγιστη δυνατή αξιοπιστία και πιθανότητα λήψης των υψηλής ποιότητας τηλεοπτικών εικόνων. Άλλα πειράματα δεν μετέφερε το διαστημικό σκάφος.
Περιγραφή του σκάφους
Τα διαστημόπλοια Ranger 6, 7, 8 και 9 ήταν μέρος του υποπρογράμματος Μπλοκ 3 του διαστημικού προγράμματος Ranger.
Η αλουμινένια βάση του διαστημοπλοίου είχε σχήμα εξαγωνικό διαμέτρου ενάμιση μέτρου. Κατά μήκος της βάσης ήταν τοποθετημένες οι μονάδες προώθησης και ηλεκτροδότησης. Η προέκταση της βάσης προς τα πάνω ήταν ένας κυλινδρικός πύργος σαν φουγάρο με τις τηλεοπτικές φωτογραφικές μηχανές στο εσωτερικό του. Δύο ηλιακοί συλλέκτες, μήκους 1,537 μέτρα ο καθένας και πλάτους 73,9 εκατοστά, ήταν αντιδιαμετρικά αναρτημένοι, φτάνοντας έτσι συνολικό μήκος 4,6 μέτρων. Μια κατευθυνόμενη παραβολική κεραίας υψηλής απολαβής τοποθετήθηκε σε μια από τις γωνίες της βάσης μακρυά από τους ηλιακούς συλλέκτες. Μια κυλινδρική quasiomnidirectional κεραία τοποθετήθηκε στην κορυφή του κυλινδρικού πύργου. Το όλο ύψος του διαστημικού σκάφους ήταν 3,6 μέτρα.
Η τηλεπικοινωνία πραγματοποιούταν μέσω της quasiomnidirectional κεραίας χαμηλής απολαβής και της παραβολικής κεραίας υψηλής απολαβής. Οι πομποί του διαστημικού σκάφους περιελάμβαναν το τηλεοπτικό κανάλι F, ισχύος 60 W στα 959,52 MHz, το τηλεοπτικό κανάλι P, ισχύος 60 W στα 960,05 MHz, και ένα άλλο κανάλι αναμετάδοσης, το κανάλι 8, ισχύος 3 W στα 960,58 MHz. Η μονάδα τηλεοπτικής λήψης του Μπλοκ 3 ζύγιζε 173 κιλά (αντικαθιστώντας την κάψουλα προσσελήνωσης που χρησιμοποιήθηκε με τα Μπλοκ 2). Ο εξοπλισμός τηλεπικοινωνιών μετέτρεπε το σύνθετο τηλεοπτικό σήμα των φωτογραφικών μηχανών σε σήμα ραδιοσυχνοτήτων (RF) και στη συνέχεια το έστελνε για μετάδοση μέσω της κεραίας υψηλής απολαβής του σκάφους. Το τηλεοπτικό σήμα είχε αρκετό εύρος ζώνης προκειμένου να επιτρέπει τη γρήγορη λήψη και μετάδοση τηλεοπτικών εικόνων.
Περιγραφή της αποστολής
thumb|right|350px|Άποψη της επιφάνειας της σελήνης όπως την είδε το Ranger 8.
Το πυραυλικό σύστημα με τον Άτλαντα 196D και Agena Β 6006 είχαν ικανοποιητική απόδοση, στέλνοντας το Agena μαζί με το διαστημόπλοιο σε τροχιά γύρω από τη Γη ύψους 185 χιλιομέτρων, μόλις 7 λεπτά μετά την εκτόξευση. Δεκατέσσερα λεπτά αργότερα, η δεύτερη βαθμίδα Agena πυροδοτήθηκε για 90 δευτερόλεπτα εισάγοντας το διαστημικό σκάφος στη τροχιά μεταφοράς προς σελήνη. Λίγα λεπτά αργότερα, ακολούθησε ο διαχωρισμός του Agena από το διαστημόπλοιο. Στις 21:30 UT δόθηκε η εντολή για να ξεδιπλωθούν οι ηλιακοί συλλέκτες, να ενεργοποιηθεί ο έλεγχος θέσης, και να μεταφερθεί η μετάδοση σημάτων από την πανκατευθυντική κεραία στην κεραία υψηλής απολαβής.
Στις 18 Φεβρουαρίου και σε μια απόσταση 160.000 χλμ από τη γη ο προγραμματισμένος διαπλανητικός ελιγμός πραγματοποιήθηκε, περιλαμβάνοντας τον επαναπροσανατολισμό και την πυροδότηση των πυραύλων για 59 δευτερόλεπτα. Κατά τη διάρκεια ενός 27λεπτου ελιγμού, χάθηκε το σήμα από όλα τα κανάλια τηλεμετρίας, αφού ξαφνικά σημειώθηκε δραματική πτώση της έντασης ρεύματος στους πομπούς του σκάφους. Η διακοπή συνεχίστηκε περιοδικά για όλη τη διάρκεια της καύσης των πυραύλων, και σταμάτησε μετά αφού το ρεύμα επανήλθε στο κανονικό. Ευτυχώς η διακοπή δεν είχε καμιά σοβαρή επίδραση στην αποστολή. Μια προγραμματισμένη τελική ενέργεια ευθυγράμμισης των φωτογραφικών μηχανών στην κατεύθυνση της πτήσης αμέσως πριν φθάσει στο φεγγάρι ακυρώθηκε για να επιτρέψει στις φωτογραφικές μηχανές να καλύψουν έναν μεγαλύτερο τομέα της επιφάνειας της σελήνης.
Το Ranger 8 έφθασε στο φεγγάρι στις 20 Φεβρουαρίου 1965. Η πρώτη εικόνα λήφθηκε στις 9:34:32 UT από ύψος 2.510 χλμ. Ακολούθησαν 7.137 φωτογραφίες καλής ποιότητας κατά τη διάρκεια των τελευταίων 23 λεπτών της πτήσης. Η τελική εικόνα που λήφθηκε πριν από τη συντριβή του σκάφους έδειχνε λεπτομέρειες 1,5 μέτρων. Το διαστημικό σκάφος συγκρούστηκε στην επιφάνεια της σελήνης διαγράφοντας μια ασυμπτωτική τροχιά γωνίας -13,6 μοιρών με τον ισημερινό της σελήνης. Η επιφάνεια της τροχιάς είχε έγκλιση 16.5 μοιρών με τον ισημερινό της σελήνης. Μετά από πτήση 64,9 ωρών, το σκάφος συνετρίβη στις 09:57:36,756 UT της 20 Φεβρουαρίου 1965 στη Mare Tranquillitatis με συντεταγμένες 2,67 N, 24,659:34:32 UT E. Η ταχύτητα του σκάφους τη στιγμή της σύγκρουσης ήταν 2,68 km/s. Η απόδοση της αποστολής ήταν γενικά άψογη.
Εξωτερικοί σύνδεσμοι
Κατηγορία:Πρόγραμμα Ranger Κατηγορία:Διαστημικές αποστολές το 1965
Ιερά σκεύη
Σε όλες τις θρησκείες επικρατεί η αντίληψη ότι τα σκεύη τα οποία χρησιμοποιούνται για τη λατρεία του Θεού είναι ιερά και είναι μόνο για ιερατική χρήση και συνήθως φυλάσσονται στο ιερό του ναού στο σκευοφυλάκιο.
Βασικά Ιερά σκεύη
Τα Ιερά σκεύη αυτής της ενότητας, στην αρχή της Θείας Λειτουργίας βρίσκονται στην Αγία Πρόθεση στο ιερό του ναού και μεταφέρονται στην Αγία Τράπεζα.
Άγιος δίσκος ή δισκάριο
Είναι μικρός στρογγυλός ασημένιος δίσκος, πάνω στον οποίο βάζει ο ιερέας τον άρτο κατά την τέλεση της Θείας Προθέσεως. Συμβολίζει τη φάτνη ή τον ουρανό. Με το Άγιο Ποτήριο αποτελούν το Δισκοπότηρο και σκεπάζονται με τον «αέρα».
Αστερίσκος
Είναι μικρό ασημένιο σκεύος, που αποτελείται από δύο κυρτά ελάσματα τα οποία είναι ενωμένα στη μέση και ανοίγουν σταυρωτά. Τοποθετούνται στον άγιο δίσκο, για να μην ακουμπά το κάλυμμα στον άρτο. Συμβολίζει το λαμπρό αστέρι, που οδήγησε τους τρεις μάγους στη Βηθλεέμ.
Τα Καλύμματα
Είναι δύο ισομεγέθη, σταυροειδή καλύμματα, με τα οποία καλύπτονται ο Δίσκος και το Ποτήριο κατά την Αγία Προσκομιδή. Το Κάλυμμα του Δίσκου συμβολίζει τα βρεφικά σπάργανα του Χριστού, ενώ το Κάλυμμα του Ποτηρίου, τα εντάφια σπάργανά Του.
Αήρ ή Αέρας
Είναι Ορθογώνιο Κάλλυμα, μεγαλύτερα από τα δύο προηγούμενα, με το οποίο καλύπτονται τα Τίμια Δώρα τόσο στην Ιερά Πρόθεση, όσο και στην Αγία Τράπεζα, αργότερα. Κατά τη Μεγάλη Είσοδο, ο Αέρας φέρεται στην πλάτη του Ιερέα ή του Διακόνου (ή του Επισκόπου αν δεν παρίστανται ιερείς και διάκονοι).
Λόγχη
Είναι μικρή λόγχη, σαν μαχαιράκι, που στο πίσω μέρος τελειώνει σε σταυρό. Με τη λόγχη ο ιερέας κόβει τον άγιο άρτο κατά την προσκομιδή. Συμβολίζει τη λόγχη του Ρωμαίου, με την οποία κέντησε το πλευρό του Σταυρωμένου και βγήκε αίμα και ύδωρ.
Σπόγγος
Είναι μικρό σφουγγάρι, με το οποίο ο ιερέας καθαρίζει τα δισκοπότηρα, μετά τη θεία κοινωνία. Συμβολίζει τον σπόγγο με τη χολή και το ξίδι, που έδωσε ο Ρωμαίος στρατιώτης στον Εσταυρωμένο.
Το Μάκτρο
Είναι το κόκκινο μαντήλι, που χρησιμοποιείται στη Θεία Μετάληψη. Προφυλάσσει την τυχόν πτώση Μαργαριτών ή Αίματος στο δάπεδο, από απροσεξία ή στιγμιαία αδεξιότητα.
Δοχείο ύδατος
Δοχείο, που περιέχει νερό, που θα χρησιμοποιηθεί στην παρασκευή της Θείας Κοινωνίας.
Δοχείο οίνου
Δοχείο, που περιέχει εκκλησιαστικό οίνο (νάμα), που θα χρησιμοποιηθεί στην παρασκευή της Θείας Κοινωνίας.
Ζέον
Είναι μεταλλικό δοχείο, με το οποίο ο ιερέας ζεσταίνει το νερό, που ρίχνει στο άγιο ποτήρι την ώρα της λειτουργίας και συμβολίζει τη μεγάλη πίστη των χριστιανών.
Κωδωνίσκος
Μικρό καμπανάκι το οποίο κτυπά ο ιερέας κάποια στιγμή του Όρθρου κατά τη διάρκεια της Προσκομιδής, σαν συνθηματικό έναρξης, ώστε, ο λαός να μνημονεύει νοερά τα ονόματα των ζώντων και κεκοιμημένων του, ενώ ο Λειτουργός να εξάγει μερίδες στο Άγιο Δισκάριο για όλους αυτούς που μνημονεύει.
Μεγάλο (ακίνητο) Αρτοφόριο
Είναι μεταλλικό ή ξύλινο κιβώτιο, στο οποίο φυλάγεται ο Άγιος Άρτος εμβαπτισμένος στο Τίμιο Αίμα του Κυρίου, για τις έκτακτες ανάγκες των χριστιανών που δεν μπορούν να μεταβούν στον ναό. Εξάγεται τη Μεγάλη Πέμπτη και αποξηραίνεται για να διατηρηθεί, ενώ όταν πρόκειται να χρησιμοποιηθεί υγραίνεται με κοινό οίνο, για να μαλακώσει. Αρτοφόριο λέγεται και το πρόσθετο κυτίο, στο οποίο αποθηκεύονται και φυλάσσονται τα Τίμια Δώρα από τη Λειτουργία της Κυριακής μέχρι την ημέρα, που θα χρησιμοποιηθούν για τη Θεία Λειτουργία των προηγιασμένων. Το Μεγάλο αρτοφόριο είναι τοποθετημένο πάνω στην Αγία Τράπεζα.
Μικρό (κινητό) Αρτοφόριο
Είναι ένα μικρό μεταλλικό δοχείο, στο οποίο ο ιερεύς φυλάσσει και μεταφέρει τη Θεία Κοινωνία, για τις έκτακτες μεταλήψεις των ασθενών ή ετοιμοθάνατων χριστιανών.
Σταυρός Ευλογίας
Είναι μεταλλικός ή ξύλινος σταυρός, ο οποίος χρησιμοποιείται μόνο επισκόπους για της ευλογία των πιστών.
Σταυρός Αγιασμού
Είναι συνήθως μεταλλικός σταυρός, ο οποίος χρησιμοποιείται κυρίως στους αγιασμούς και στο ευχέλαιο. Σε αντίθεση με τον σταυρό ευλογίας, ο σταυρός του αγιασμού διαθέτει αποσπώμενη βάση, έτσι ώστε να στέκεται όρθιος πάνω στην Αγία Τράπεζα ή οποιοδήποτε άλλο τραπέζι.
Το Αντιμήνσιο
Είναι ένα ορθογωνίου σχήματος ύφασμα, που φέρει συνήθως την παράσταση του Επιταφίου, επί του οποίου τελείται η Θεία Λειτουργία, όταν δεν υπάρχει Αγία Τράπεζα ή όταν η Αγία Τράπεζα δεν είναι εγκαινιασμένη, δηλαδή δεν έχουν εμφυτευτεί σε αυτή τεμάχια λειψάνων Αγίων Μαρτύρων της Εκκλησίας μας.
Η λέξη είναι σύνθετη από το αντί και το λατινικό mensa (που σημαίνει τραπέζι), δηλαδή το αντιτραπέζιον, δηλαδή αυτό που χρησιμοποιείται αντί του τραπεζίου.
Επίσης, κάθε αντιμνήσιο είναι υπογεγραμμένο από τον επιχώριο επίσκοπο, ο οποίος επιτρέπει στον ιερέα να τελεί τη Θεία Λειτουργία, στο όνομά του.
Η Μούσα
Είναι πεπλατυσμένος σπόγγος και χρησιμοποιείται για τον καθαρισμό του Δίσκου και του Αντιμηνσίου. Φυλάσσεται μέσα στο αντιμήνσιο.
Θυμιατό, θυμιατήριο (ή λιβανιστήρι)
Είναι μεταλλικό δοχείο, σαν ποτήρι, με κάλυμμα κωνικού και ημισφαιρικού σχήματος, μέσα στο οποίο καίγεται το θυμίαμα (λιβάνι) και ο ιερέας θυμιατίζει μ' αυτό τα τίμια δώρα, τις εικόνες και τους πιστούς. Κρεμιέται με 3 αλυσίδες, που έχουν 4 κουδουνάκια η κάθε μια και συμβολίζουν τους 12 αποστόλους. Το θυμίαμα παριστάνει την προσευχή των πιστών, που ανεβαίνει προς τον Θεό.
Το κατζίον
Είναι ένας άλλος τύπος θυμιατού, που χρησιμοποιείται σε ειδικές περιστάσεις όπως στις ακολουθίες των Μεγάλων Ωρών.
Το μυροδοχείο
Δοχείο, που περιέχει Άγιο Μύρο.
Λειψανοθήκη
Δοχείο, που περιέχει λείψανα αγίων.
Κολυμβήθρα (μεγάλη)
Είναι σκεύος χάλκινο με στήριγμα σε πλατιά βάση. Γεμίζει με νερό, με σκοπό να εμβαπτισθεί σε αυτό ένα νήπιο. Συμβολίζει τον Ιορδάνη ποταμό. Αντικατέστησε τ' αρχαία βαπτιστήρια από τότε που άρχισε ο νηπιοβαπτισμός. Ακόμη και σήμερα απαντώνται μόνιμα μαρμάρινα βαπτιστήρια.
Κολυμβήθρα (μικρή)
Είναι χάλκινο σκεύος ίδιου σχήματος, αλλά μικρότερου μεγέθους, με τη μεγάλη Κολυμβήθρα. Χρησιμοποιείται αποκλειστικά σε τελετές και ακολουθίες αγιασμού.
Εξαπτέρυγα και Σταυρός
Είναι μεταλλικά ή ξύλινα λάβαρα με παραστάσεις αγγελικών μορφών που ακτινοβολούν. Ανάμεσά τους βρίσκεται ο Σταυρός, με την παράσταση του Εσταυρωμένου. Όταν δεν χρησιμοποιούνται σε λιτανείες και εισόδους, η θέση τους είναι πίσω από την Αγία Τράπεζα.
Οι Λαμπάδες και οι Φανοί
Οι λαμπάδες και οι φανοί (φαναράκια) των εισόδων και λιτανειών δίνουν λαμπρότητα στις ιερές ακολουθίες, ενώ συμβολίζουν το φως του Χριστού, το οποίο διαλύει τα νοητά σκοτάδια των ανθρώπινων πλανών και ανοίγει τον δρόμο για την εν Χριστώ σωτηρία.
Τα λάβαρα
Είναι εκκλησιαστικές σημαίες σε αποχρώσεις του βαθύ κόκκινου (γκρενά) και φέρουν χρυσοκέντητα διακοσμητικά στοιχεία. Στη συνήθη μορφή τους καταλήγουν σε τρεις λωρίδες, ενώ όλο το λάβαρο αναρτάται από κορδόνι σχήματος ^  σε κεντρικό ξύλινο (συνήθως) κοντάρι. Επίσης, κάθε λάβαρο φέρει από μια ζωγραφιστή ή κεντητή εικόνα συνήθως του Ιησού Χριστού, της Κυρίας Θεοτόκου ή του Αγίου, που είναι αφιερωμένος ο ναός, στον οποίο ανήκει το λάβαρο.
Κανδήλες (καντήλια)
Οι κανδήλες ή καντήλια, είναι τα γυάλινα δοχεία (και κατ΄ επέκταση οι μεταλλικές κατασκευές, στις οποίες τοποθετούνται), που περιέχουν λάδι και φιτίλι, το οποίο καίει προς τιμή κάποιου ή κάποιων Αγίων. Υπάρχουν επιτοίχια κανδήλια ή κανδήλια οροφής, τα οποία αναρτώνται από αλυσίδες με μηχανισμό ρύθμισης ύψους. Επίσης, υπάρχουν τα επιδαπέδια/επιτραπέζια καντήλια, τα οποία βασίζονται σε δάπεδο/τραπέζι.
Κηροπήγια και μανουάλια
Τα κηροπήγια είναι μεταλλικές βάσεις, που χρησιμεύουν στη στήριξη κηρίων ή λαμπάδων τόσο για φωτισμό όσο και εις ένδειξη ευλάβειας. Υπάρχουν πολλά είδη κηροπηγίων με περισσότερες από μια θέσεις για κεριά. Συνήθως υπάρχει ένα κηροπήγιο στην Προσκομιδή και δύο στην Αγία Τράπεζα.
Μανουάλια λέγονται τα κηροπήγια, που διαθέτουν πολλές υποδοχές, για να ανάβουν οι πιστοί τα κεριά ή τις λαμπάδες τους κοντά σε προσκυνητάρια.
Δικηροτρίκηρα
Ζεύγος κηροπηγίων, που χρησιμοποιούνται κατά τη Θεία Λειτουργία, μόνο κατά την παρουσία επισκόπου. Το δικέρι χωράει δύο κεριά, που συμβολίζουν τις δύο φύσεις του Ιησού Χριστού. Το τρικέρι χωράει τρία κεριά, που συμβολίζουν τις τρεις υποστάσεις της Αγίας Τριάδος. Ο επίσκοπος κρατάει από ένα κηροπήγιο στο κάθε χέρι και ευλογεί τους πιστούς. Όταν δεν τα κρατάει εκείνος τότε τα κρατούν οι διάκονοι εκφωνώντας δεήσεις ή ελλείψει αυτών αναγνώστες / ιερόπαιδες (από ένα ο κάθε ένας).
Διβάμβουλο
Είδος κηροστάτη (μεγάλου κηροπηγίου), ο οποίος χρησιμοποιείται ως λαμπάδα-προπομπός του Πατριάρχη, κατά τις επίσημες εισόδους και εξόδους από τον Ναό κατά τη διάρκεια της Θείας Λειτουργίας. Έχει τις ρίζες του από τη Βυζαντινή Αυτοκρατορία.
Ποιμαντορική ράβδος
Σε πολλές ανατολικές εκκλησίες η ποιμαντορική ράβδος φέρεται και οσάκις εκφωνείται στους ιερούς ναούς πατριαρχική εγκύκλιος.
Οι καμπάνες, τα σήμαντρα και τα τάλαντα
Είναι μεταλλικά όργανα χαρακτηριστικού σχήματος, με τις οποίες καλούνται οι χριστιανοί να πάνε στις εκκλησίες. Αυτές έχουν αντικαταστήσει τους θεοδρόμους ή λαοσυνάχτες των πρώτων χριστιανών. Το όνομα τους πήραν από την ιταλική επαρχία της Καμπανιάς, απ' όπου προερχόταν το μέταλλο με το οποίο κατασκευάζονταν. Σε μερικά μοναστήρια χρησιμοποιούν τα σήμαντρα, δηλαδή σίδερα σε σχήμα πετάλου, κρεμασμένα, που τα χτυπούν με ξύλινα ή μεταλλικά σφυριά. Παρόμοια με τα σήμαντρα είναι και τα τάλαντα, τα οποία είναι περίτεχνες, ξύλινες σανίδες. Τα τάλαντα είναι φορητά, δηλαδή δεν αναρτώνται αλλά περιφέρονται από τους μοναχούς σε όλους τους χώρους του μοναστηριού.
Επιτάφιος Θρήνος
Είναι ένα ορθογώνιο ύφασμα με ζωγραφισμένη ή κεντημένη την παράσταση του νεκρού Χριστού μετά την Αποκαθήλωση ο οποίος πλαισιώνεται από τους Ιωσήφ, Νικόδημο, Ιωάννη, καθώς επίσης και τις Μυροφόρες με τους Αγγέλους. Παραλλαγή του σχεδίου είναι ο Επιτάφιος θρήνος της Παναγίας με την απεικόνιση της Κοίμησης της Θεοτόκου.
Ο αετός
Είναι στρογγυλό κομμάτι από ύφασμα ή χαρτί, στο οποίο εικονίζεται ο δικέφαλος αετός με ανοιχτά φτερά να πετά πάνω από πόλη. Χρησιμοποιείται το ιερό τούτο αντικείμενο στη χειροτονία επισκόπου. Το βάζουν κάτω από τα πόδια του χειροτονούμενου, όταν αυτός απαγγέλλει το Σύμβολο της Πίστης. Σε πολλούς ναούς απεικονίζεται μόνιμα σε μωσαϊκό δάπεδο στο κέντρο.
Πηγές
*
Κλεόβουλος
Ο Κλεόβουλος (6ος αιώνας π.Χ. - βρισκόταν στη ζωή τουλάχιστον έως το 560 π.Χ.) ήταν τύραννος της Λίνδου στο νησί της Ρόδου, ποιητής και ένας από τους επτά σοφούς της αρχαιότητας. Το απόφθεγμά του «μέτρον ἄριστον», συγκαταλέγεται στα γνωστότερα αρχαιοελληνικά ρητά.
δεξιά|μικρογραφία|Ο Κλεόβουλος ως ένας από τους επτά σοφούς, σε μια απεικόνιση του Liber Chronicarum
Βιογραφία
Ως ποιητής, ο Κλεόβουλος συνέθεσε άσματα και αινίγματα, που αριθμούσαν συνολικά ως 3.000 στίχους. Ο Διογένης Λαέρτιος στο έργο του «Βίοι φιλοσόφων» του αποδίδει ένα επίγραμμα του τάφου του Μίδα:
Επίσης, αναφέρει ως δικό του, το παρακάτω αίνιγμα, από τα «Υπομνήματα» της Παμφίλη η Επιδαυρίας:
Τέλος, αναφέρει το πιο δημοφιλές από τα άσματά του:
Στην πολιτική του δράση αναφέρεται πως αναστήλωσε τον ναό της Αθηνάς, που κατά τον μύθο είχε χτίσει ο Δαναός στη Λίνδο. Παρότι οι αρχαίες πηγές τον αναφέρουν ως τύραννο, φαίνεται πως ανήκει στις περιπτώσεις που η διακυβέρνησή του ωφέλησε την πόλη του. Λέγεται μάλιστα, ότι απέστειλε ένα μήνυμα στον Σόλωνα, όταν εκείνος βρισκόταν σε εξορία, στο οποίο τον καλούσε να επισκεφθεί τη δημοκρατική Λίνδο:
Ο Κλεόβουλος απέκτησε μία κόρη, την Κλεοβουλίνη, που συνέθετε αινίγματα σε εξάμετρο στίχο, φημιζόμενα ως ισάξια εκείνων του πατέρα της. Πέθανε στη, σχετικά μεγάλη για την εποχή, ηλικία των 70 ετών και στον τάφο του υπήρχε η επιγραφή:
Παραπομπές
Κατηγορία:Αρχαίοι Έλληνες σοφοί Κατηγορία:Αρχαίοι Έλληνες τύραννοι Κατηγορία:Αρχαίοι Ρόδιοι Κατηγορία:Παλατινή Ανθολογία
Eragon (βιντεοπαιχνίδι)
Το Eragon είναι ένα βιντεοπαιχνίδι βολών τρίτου προσώπου που κυκλοφορεί για Xbox 360, PlayStation 2, Xbox και Windows ανεπτυγμένο από τη Stormfront Studios. Ακόμα, κυκλοφορεί για Game Boy Advance, Nintendo DS, PSP και κινητό τηλέφωνο, ανεπτυγμένο κατά κύριο λόγο από την Amaze Entertainment.
Το παιχνίδι βασίζεται πάνω στην ταινία Eragon, που με τη σειρά της βασίζεται στο βιβλίο Έραγκον, του Κρίστοφερ Παολίνι. Τα παιχνίδια κυκλοφόρισαν στις 14 Νοεμβρίου 2006 στις ΗΠΑ, 24 Νοεμβρίου 2006 στην Ευρωπαϊκή Ένωση και 23 Νοεμβρίου 2006 στην Αυστραλία ώστε να συμπίπτει χρονικά με την κυκλοφορία της ταινίας. Στο παιχνίδι ο παίκτης παίρνει τον ρόλο του κύριου πρωταγωνιστή τού βιβλίου αλλά και της ταινίας, Έραγκον, και περιστασιακά παίρνει τον έλεγχο της δράκενάς του, Σαφίρα.
Αυτόματη αναγνώριση πινακίδας κυκλοφορίας οχήματος
μικρογραφία|Το σύστημα πρέπει να είναι σε θέση να διακρίνει μεταξύ διαφορετικών μορφών [[Πινακίδα κυκλοφορίας|πινακίδων κυκλοφορίας οχημάτων.]] μικρογραφία|Το γνωστό ως σύστημα FasTrak στην [[Καλιφόρνια των Η.Π.Α. χρησιμοποιεί την τεχνολογία ANPR και ραδιοφωνικούς αναμεταδότες.]] Η αυτόματη αναγνώριση πινακίδας κυκλοφορίας οχήματος (αγγλικά: Automatic number-plate recognition, ANPR) είναι μια τεχνολογία που χρησιμοποιεί την οπτική αναγνώριση χαρακτήρων στις εικόνες για να «διαβάσει» πινακίδες κυκλοφορίας οχημάτων και να καταγράψει δεδομένα σχετικά με τη θέση του οχήματος. Μπορεί να χρησιμοποιήσει υπάρχοντα κλειστά κυκλώματα τηλεόρασης, κάμερες διαχείρισης κυκλοφορίας ή κάμερες που έχουν σχεδιαστεί ειδικά για αυτό το έργο. Η τεχνολογία ANPR χρησιμοποιείται από τις αστυνομικές δυνάμεις σε ολόκληρο τον κόσμο με σκοπό την τήρηση του νόμου, καθώς επίσης και για να ελεγχθεί εάν ένα όχημα είναι καταχωρημένο και φέρει άδεια κυκλοφορίας. Επίσης, χρησιμοποιείται για την ηλεκτρονική είσπραξη διοδίων σε δρόμους με διόδια και ως μέθοδος για την καταγραφή των κινήσεων της κυκλοφορίας, για παράδειγμα από υπηρεσίες αυτοκινητοδρόμων.
Η αυτόματη αναγνώριση πινακίδων μπορεί να χρησιμοποιηθεί για να αποθηκεύσει τις εικόνες που λαμβάνονται από τις κάμερες, καθώς και το κείμενο από την πινακίδα, με ορισμένα συστήματα να έχουν και τη δυνατότητα αποθήκευσης φωτογραφίας του οδηγού. Τα συστήματα συνήθως χρησιμοποιούν υπέρυθρη ακτινοβολία που επιτρέπει στην κάμερα να λαμβάνει φωτογραφίες σε οποιαδήποτε στιγμή της ημέρας ή της νύχτας. Η τεχνολογία ANPR πρέπει να λαμβάνει υπ'όψιν τις παραλλαγές στις πινακίδες των οχημάτων από χώρα σε χώρα.
Οι ανησυχίες σχετικά με αυτά τα συστήματα επικεντρώνονται στην προστασία της ιδιωτικότητας λόγω της καταγραφής από την πολιτεία των κινήσεων των πολιτών, στην εσφαλμένη ταυτοποίηση, στα υψηλά ποσοστά σφάλματος, και στην αύξηση των κρατικών δαπανών. Οι επικριτές έχουν περιγράψει τέτοια συστήματα ως μια μορφή μαζικής παρακολούθησης.
Παραπομπές
Κατηγορία:Μέθοδοι πιστοποίησης Κατηγορία:Τεχνητή νοημοσύνη
Μέγαρο
Το Μέγαρο είναι ένα από τα τρία τμήματα του αρχιτεκτονικού σχήματος οίκου στην αρχαία Ελλάδα. Είναι χώρος με επιβλητικές διαστάσεις όπου συναθροίζονταν οι άνδρες.
Αρχιτεκτονική δομή του Μεγάρου
Το Μέγαρο ήταν ένας από τους χώρους, συνήθως ο μεγαλύτερος του σπιτιού, και αποτελείτο από τον κυρίως χώρο, στον οποίο συχνά οδηγούσε ένα μπροστινό χολάκι, ο πρόδομος. Στον πρόδομο συναντάμε μερικές φορές δύο κολώνες μπροστά από την πόρτα του κυρίως χώρου. Στον εσωτερικό τού κυρίως χώρου βρίσκονται κίονες που στηρίζουν την οροφή.
Το Μέγαρο στον Μινωικό πολιτισμό
Στην εποχή του Μινωικού πολιτισμού το Μέγαρο ήταν ήδη ένα επιβλητικό διώροφο κτίσμα, και ήταν το παλάτι για τον τοπικό άρχοντα.
Το Μέγαρο στον Μυκηναϊκό πολιτισμό
Στον Μυκηναϊκό πολιτισμό συναντάμε συχνά ναούς με την αρχιτεκτονική του Μεγάρου. Πρόκειται για κατασκευή μακρόστενου σχήματος, διαμοιρασμένη σε τρεις χώρους. Αρχαιολογικά Μέγαρα βρίσκονται στις Μυκήνες, στην Τίρυνθα, στην Πύλο και στα Μέθανα.
Κατηγορία:Αρχαιοελληνική αρχιτεκτονική Κατηγορία:Δωμάτια
Ο κατάσκοπος που γύρισε από το κρύο
Ο κατάσκοπος που γύρισε από το κρύο (Αγγλικά: The Spy Who Came in from the Cold) είναι κατασκοπευτικό μυθιστόρημα του Βρετανού πεζογράφου Τζον Λε Καρρέ.
Δημιουργία
Ο Τζον Λε Καρρέ έγραψε το μυθιστόρημα Ο κατάσκοπος που γύρισε από το κρύο το 1962 με 1963, τον καιρό που εργάζονταν στην Πρεσβεία της Βρετανίας στην Βόννη, τυπικά ως γραμματέας και στην πραγματικότητα ως κατάσκοπος της MI6. Ήταν το τρίτο μυθιστόρημα του Λε Καρρέ και επειδή η υπηρεσία του δεν επέτρεπε να γράφει με το πραγματικό του όνομα (Ντέιβιντ Τζον Μουρ Κόρνουελ), ήταν αναγκασμένος να χρησιμοποιήσει το ψευδώνυμο που έμελλε να μείνει το λογοτεχνικό του όνομα για πάντα.
Κατά τον ίδιο τον συγγραφέα, το μυθιστόρημα ήταν «το έργο μιας ιδιότροπης φαντασίας που ταράχτηκε από πολιτική αηδία και προσωπική σύγχυση». Ο κεντρικός ήρωας του βιβλίου προέκυψε από μια φευγαλέα εικόνα ενός κουρασμένου ταξιδιώτη που είδε ο συγγραφέας να πίνει ουίσκι στο αεροδρόμιο του Λονδίνου. Όμως, ο Λε Καρρέ υποστηρίζει πως όλα τα πρόσωπα και η πλοκή του έργου του είναι μεν «πιστευτά», αλλά δεν είναι πραγματικά.
Πρόσωπα και πλοκή
Κύριο πρόσωπο του μυθιστορήματος είναι ο Βρετανός κατάσκοπος Άλεκ Λήμας (Alec Leamas). Το έργο ξεκινάει τον Μάρτιο του 1961, με την δολοφονία ενός Ανατολικογερμανού πληροφοριοδότη σε διάβαση του Τείχους του Βερολίνου, μπροστά στα μάτια του Λήμας που τον περίμενε για να τον συναντήσει. Ο φόνος αυτός χρεώνεται ως μία ακόμα επιτυχία του Ανατολικογερμανού κατασκόπου Χανς-Ντίτερ Μούντ (Hans-Dieter Mundt) και ως μία ακόμα αποτυχία για τον Λήμας, ο οποίος ζητά να ανακληθεί στο Λονδίνο («να γυρίσει από το κρύο», στην ιδιόλεκτο των κατασκόπων).
Στο Λονδίνο, οι ανώτεροι του Λήμας τού ζητούν να εκτελέσει μία τελευταία αποστολή πριν την οριστική συνταξιοδότησή του: να έρθει σε επαφή με τις μυστικές υπηρεσίες της Ανατολικής Γερμανίας για να πουλήσει δήθεν μυστικά, και να πείσει τους Ανατολικογερμανούς πως ο Μουντ είναι άνθρωπος των Βρετανών, ώστε οι τελευταίοι να τον εκτελέσουν.
Για την εκτέλεση του σχεδίου, ο Λήμας μετατίθεται στο λογιστήριο της υπηρεσίας του, το ρίχνει στο ποτό και διώχνεται λόγω φημών για υπεξαίρεση χρημάτων. Κατόπιν βρίσκει δουλειά σε μια βιβλιοθήκη και δημιουργεί σχέση με την νεαρή κομμουνίστρια βιβλιοθηκάριο Λιζ Γκολντ (Liz Gold). Μετά από επεισόδιο με έναν παντοπώλη, καταδικάζεται για επίθεση και φυλακίζεται για τρεις μήνες. Σε όλο αυτό το διάστημα, παρακολουθείται από κατασκόπους της Ανατολικής Γερμανίας, οι οποίοι τελικά τον προσεγγίζουν για να τον εξαγοράσουν. Ο Λήμας δέχεται να μιλήσει με τους Ανατολικογερμανούς και φεύγει μαζί τους στην Ολλανδία και από εκεί στην Ανατολική Γερμανία.
Στην Ανατολική Γερμανία, ο Λήμας ανακρίνεται από τον Γιενς Φίντλερ (Jens Fiedler), έναν ιδεολόγο κατάσκοπο Γερμανοεβραϊκής καταγωγής, υφιστάμενο του Μουντ. Ο Λήμας πείθει τον τελευταίο πως ο Μουντ είναι διπλός κατάσκοπος. Όμως ο Μουντ επεμβαίνει, συλλαμβάνει και βασανίζει τον Λήμας και τον Φίντλερ. Ο Φίντλερ ωστόσο έχει στείλει προηγουμένως εντολή σύλληψης του Μουντ και έτσι και οι τρεις (Λήμας, Φίντλερ και Μουντ) οδηγούνται σε δίκη κεκλεισμένων των θυρών.
220px|left|thumb|Το [[Τείχος του Βερολίνου όπως ήταν το 1963. Το διαιρεμένο Βερολίνο στο αποκορύφωμα του Ψυχρού Πολέμου είναι το κύριο σκηνικό στην αρχή και στο τέλος του μυθιστορήματος. Ο Λε Καρρέ είχε πει σε συνέντευξή του πως θεωρούσε το Τείχος «σύμβολο της ματαιότητας και του πόνου των ιδεολογικών συγκρούσεων» .]] Στα δύο τελευταία κεφάλαια του βιβλίου, ο Λήμας και η Γκολντ απελευθερώνονται από τον Μουντ, ο οποίος αποδεικνύεται πράγματι διπλός κατάσκοπος. Καθώς ο Λήμας και η Γκολντ πάνε στο Βερολίνο για να διαφύγουν στην Δύση, ο πρώτος εξηγεί στην δεύτερη πως το όλο σχέδιο είχε ως στόχο τον Φίντλερ, ο οποίος είναι μάλλον ήδη νεκρός. Τελικά η Γκολντ και ο Λήμας πέφτουν νεκροί από τα πυρά Ανατολικογερμανών καθώς προσπαθούν να ανέβουν και να υπερπηδήσουν το Τείχος. Στην άλλη μεριά του Τείχους, τους περίμενε ο Τζορζτ Σμάιλι (George Smiley), προϊστάμενος του Λήμας και ιθύνων εγκέφαλος του όλου σχεδίου.
Κυκλοφορία και κριτικές
Ο κατάσκοπος που γύρισε από το κρύο κυκλοφόρησε στην Βρετανία το 1963 από τις εκδόσεις Victor Gollancz, και ένα χρόνο μετά στις Ηνωμένες Πολιτείες από τον εκδοτικό οίκο Coward McCann. Αμέσως μετά την κυκλοφορία του, οι κριτικοί εγκωμίασαν το μυθιστόρημα ως «ένα συναρπαστικό και εκθαμβωτικά σχεδιασμένο θρίλερ», «ουσιαστικό και διεισδυτικό» στην εποχή του. Ορισμένοι δε επισήμαναν πως αποδίδει την ατμόσφαιρα μυστηρίου με πολλή πιστότητα, πως κατά βάθος είναι «μια δήλωση για την "[ανθρώπινη] συμπόνια" και τον δεσμό αγάπης που δημιουργεί η Φύση» , και πως βάζει τα κύρια πρόσωπα μπροστά στα ισχυρά και πανανθρώπινα διλήμματα για το ηθικό και το ανήθικο, για το καλό και το κακό, για το σωστό και το λάθος. Το 2010, ο Σκωτσέζος συγγραφέας Γουίλιαμ Μπόιντ επισήμανε πως η διαχρονικότητα και το μεγαλείο του Κατασκόπου που γύρισε από το κρύο βρίσκεται στο μηδενιστικό μήνυμά του και στην αφηγηματική του οικονομία.
Ο κατάσκοπος που γύρισε από το κρύο τιμήθηκε με τα βραβεία Ντάγκερ (Dagger) για το καλύτερο βρετανικό μυθιστόρημα μυστηρίου (1963), Σόμερσετ Μομ (Somerset Maugham) για νέους Βρετανούς συγγραφείς (1964), και Έντγκαρ (Edgar) από τους συγγραφείς μυστηρίου των ΗΠΑ (1965). Το 2005 τιμήθηκε με το βραβείο του καλύτερου Ντάγκερ της πεντηκονταετίας 1955-2005. Την ίδια χρονιά το αμερικανικό περιοδικό Time συμπεριέλαβε τον Κατάσκοπο που γύρισε από το κρύο στα 100 καλύτερα μυθιστορήματα που γράφτηκαν στα Αγγλικά από το 1923 έως το 2005.
Μεταφορά στον κινηματογράφο
Το 1965, μεταφέρθηκε στον κινηματογράφο από τον Αμερικανό σκηνοθέτη Μάρτιν Ριτ, με πρωταγωνιστές τον Ρίτσαρντ Μπάρτον (στον ρόλο του Λήμας), την Κλερ Μπλουμ (Λιζ Γκολντ, η οποία στην ταινία μετονομάστηκε σε Ναν Πέρι (Nan Perry) ) και τον Όσκαρ Βέρνερ (Γιενς Φίντλερ).
Κυκλοφορία στα Ελληνικά
Στα Ελληνικά κυκλοφόρησε το 1965 από τις εκδόσεις Γαλαξία, σε μετάφραση της Λένας Δουκίδου. Η μετάφραση εκείνη έκανε τουλάχιστον τέσσερις ανατυπώσεις («εκδόσεις»). Το 1986 κυκλοφόρησε σε μετάφραση της Μαρίνας Ταξιάρχου από τις εκδόσεις Bell, ενώ το 1988 και το 2004 κυκλοφόρησε σε μετάφραση της Μαρίνας Κουλουμούνδρα, πάλι από τις εκδόσεις Bell. Η ελληνική βιβλιογραφία δεν έχει να παρουσιάσει κάποια ενδελεχή ανάλυση του μυθιστορήματος, αν και κατά καιρούς έχουν γίνει πολύ θετικά σχόλια γι' αυτό.
Σε άλλες γλώσσες
κατηγορία:Βρετανικά μυθιστορήματα Κατηγορία:Κατασκοπευτικά μυθιστορήματα κατηγορία:Μυθιστορήματα που έγιναν ταινίες
Κατάλογος χαρακτήρων Sailor Moon
thumb|330px|Οι πρωταγωνίστριες της σειράς, όπως εμφανίστηκαν στην σειρά [[Sailor Moon (anime, 1992)‎|Sailor Moon (1992).]] Η σειρά manga Sailor Moon περιλαμβάνει ένα εκτενές καστ χαρακτήρων που δημιουργήθηκαν από την Ναόκο Τακεούτσι. Η σειρά τοποθετείται στο Τόκιο της Ιαπωνίας, όπου σχηματίζονται οι Sailor Soldiers (セーラー戦士, Sērā Senshi), μία ομάδα κοριτσιών με μαγικές ικανότητες, με σκοπό να πολεμήσουν μία σειρά ανταγωνιστών που θέλουν να κατακτήσουν τη Γη, το Ηλιακό Σύστημα και τον Γαλαξία. Κάθε Soldier μεταμορφώνεται, φορώντας μια στολή με τα δικά της μοναδικά χρώματα και στοιχειακή δύναμη. Οι δέκα Sailor Soldiers έχουν τα ονόματα των πλανητών του Ηλιακού Συστήματος, με εξαίρεση τη Γη, αλλά με την συμπερίληψη της Σελήνης. Ενώ πολλοί χαρακτήρες έχουν ανθρώπινη μορφή με υπερφυσικές δυνάμεις και μαγικές ικανότητες, άλλοι είναι ανθρωπομορφικά ζώα και εξωγήινες μορφές ζωής.
Η σειρά ακολουθεί την Sailor Moon του τίτλου, τον αγαπημένο της Tuxedo Mask (Μασκοφόρο), και τις φύλακές της: τις Sailors Mercury (Ερμή), Mars (Άρη), Jupiter (Δία), και Venus (Αφροδίτη). Αργότερα, στην ομάδα τους προστίθεται η Chibiusa (κόρη των Sailor Moon και Tuxedo Mask από το μέλλον) και άλλες φύλακες, οι: Sailors Uranus, Neptune, Pluto και Saturn. Οι ανταγωνιστές της σειράς περιλαμβάνουν τους Dark Kingdom, τους Black Moon Clan, τους Death Busters, το Dead Moon Circus και την Shadow Galactica.
Το αρχικό κόνσεπτ της Τακεούτσι ήταν μια ιστορία με τίτλο Codename: Sailor V, στην οποία η Sailor V ανακαλύπτει τις μαγικές της δυνάμεις και προστατεύει τους ανθρώπους της Γης. Αφού με την έκδοση του manga της έγινε πρόταση για μεταφορά σε μορφή anime, η Τακεούτσι άλλαξε την ιστορία, και δημιούργησε δέκα υπερηρωίδες που προστατεύουν τον γαλαξία. Οι μεταφορές του manga σε μορφή anime και live-action περιέχουν κάποιους πρωτότυπους χαρακτήρες, που δημιουργήθηκαν από το επιτελείο παραγωγής και όχι από την Τακεούτσι.
Σέιλορ Μουν
45px
Προστάτιδα της Αγάπης και της Δικαιοσύνης. Η Ουσάγκι Τσουκίνο, η κεντρική ηρωίδα της σειράς, είναι 14 ετών όταν αποκτά τις μαγικές ιδιότητες του Φεγγαριού. Είναι ένα ξέγνοιαστο και φυσιολογικό κορίτσι, συναισθηματική και συμπονετική. Στους πρώτους κύκλους παρουσιάζεται ανώριμη και κλαψιάρα, στη συνέχεια όμως αποδέχεται τα καθήκοντά της και πολεμά πρόθυμα το κακό, ώστε να προστατεύσει τους αγαπημένους της. Είναι ερωτευμένη με το Μασκοφόρο Ιππότη του Φεγγαρόφωτος (Μαμόρου) που την βοηθά στις μάχες όταν χρειαστεί.
Σέιλορ Ερμής
45px
Προστάτιδα του Νερού και της Σοφίας. Η Σέιλορ Ερμής είναι συμμαθήτρια της Ουσάγκι. Είναι ένα ήσυχο κορίτσι που περνά τις ώρες της διαβάζοντας. Είναι ευφυής και ο δείκτης IQ της ξεπερνά το 300. Αν και ντροπαλή, είναι υπεύθυνη στον ρόλο της και πολύ πρακτική. Το όνειρό της είναι να γίνει γιατρός, όπως η μητέρα της. Κατά βάθος είναι ένα ρομαντικό κορίτσι που λατρεύει τα ερωτικά μυθιστορήματα, αν και δε το παραδέχεται. Είναι η έξυπνη της παρέας και παίρνει πάντα μαζί της έναν μίνι υπολογιστή για να τσεκάρει πληροφορίες, όπου και όταν τις χρειαστεί. Κατά βάθος νιώθει απομονωμένη από τις άλλες εξαιτίας της αφοσίωσής της στα μαθήματα. Είναι η σοβαρή και ώριμη της παρέας και με αυτό το χάρισμα καταφέρνει να γίνει φίλη με την απόμακρη και ευαίσθητη Σέιλορ Ποσειδώνα, αφήνοντάς την να τη νικήσει σε αγώνα κολύμβησης. Σύμβολό της είναι το Νερό. Επηρεάζεται από τον πλανήτη Κρόνο. Σημείωση: κανονικά ονομάζεται "Σέιλορ Ερμής" στο ιαπωνικό άνιμε, όμως στην ελληνική εκδοχή αρχικά μεταφράζεται ως "Κρόνος".
Σέιλορ Άρης
45px
Προστάτιδα της Φωτιάς και του Πάθους. Η Rei Hino είναι πιο ισχυρή από τις υπόλοιπες (μετά την Sailor Δία) αλλά και μια πολύ γενναία μαχήτρια. Μένει σε έναν ιέρο ναό όπου και διδάσκεται πνευματικές τεχνικές και επικοινωνία με τους θεούς, γι' αυτό είναι συχνά απομονωμένη από την παρέα. Δυναμική και θαρραλέα, συχνά έρχεται σε σύγκρουση με τη Ουσάγκι, την οποία θεωρεί ανίδεη και χαζή, παρ' όλ' αυτά την αγαπάει πολύ. Στα πρώτα επεισόδια παρουσιάζεται σαν το αγοροκόριτσο που κάνει ό,τι τρέλα της έρθει στο μυαλό χωρίς πολλή σκέψη. Στη συνέχεια γίνεται αφοσιωμένη πολεμίστρια και δεν έχει άλλα ενδιαφέροντα πέρα από τις μάχες. Είναι πολύ κομψή εμφανισιακά αλλά δεν νοιάζεται για τους έρωτες. Έχει ένα φλέρτ με κάποιον ικέτη στην ναό, όμως είναι πολύ εγωίστρια και ανεξάρτητη και έτσι τον απομακρύνει από κοντά της. Επηρεάζεται από τον πλανήτη Άρη.Ο Μασκοφόρος Ιππότης του Φεγγαρόφωτος, είναι "ο τύπος της" και τον διεκδικεί, όμως τελικά παραιτείται για χάρη της φίλης της Ουσάγκι.
Σέιλορ Δίας
45px
Προστάτιδα της Αστραπής και της Δύναμης. Η Μακότο ξεχωρίζει ανάμεσα στην παρέα γιατί είναι πολύ ψηλή και πολύ δυνατή. Είναι αγοροκόριτσο και αγαπά τη φύση. Οι γονείς της έχουν πεθάνει σε αεροπορικό δυστύχημα και έτσι η Μακότο ζεί μόνη στο σπίτι της φροντίζοντας τον εαυτό της. Είναι δραστήρια, κι ασχολείται με γυμναστική, κηπουρική, μαγείρεμα, δουλειές του σπιτιού. Ονειρεύεται να παντρευτεί σε μικρή ηλικία και να ανοίξει ένα ανθοπωλείο ή ζαχαροπλαστείο. Δεν έχει ιδιαίτερο ερωτικό ενδιαφέρον. Επηρεάζεται από τον πλανήτη Δία.
Σέιλορ Αφροδίτη
45px
Προστάτιδα του Έρωτα και της Ομορφιάς. Η Μινάκο Άινο εμφανίζεται στο τέλος του πρώτου κύκλου της σειράς. Είναι ένα ονειροπόλο κορίτσι που έχει αδυναμία στην γάτα της, τον Άρτεμη. Είναι όμορφη και πολύ συχνά φλερτάρει με πολλά αγόρια. Εξαιτίας όμως των καθηκόντων της δεν μπορεί να κάνει σχέσεις. Ερωτεύεται τον φίλο της από την ομάδα βόλεϊ. Φιλοδοξεί να γίνει τραγουδίστρια της pop και συμμετέχει συχνά σε οντισιόν. Επηρεάζεται από τον πλανήτη Αφροδίτη.
Σέιλορ Πλούτωνας
45px
Προστάτιδα του Χρόνου και του Χώρου. Η μυστηριώδης Σετσούνα εμφανίζεται ως φύλακας του χρονο-διαδρόμου. Αργότερα θα εμφανιστεί και στη Γη, και θα ζήσει με την παρέα. Είναι απόμακρος χαρακτήρας και σκληρή, όμως έχει προστατευτική διάθεση. Εχει περάσει πολύ χρόνο μόνη της σαν φύλακας του χρονο-διαδρόμου, γι' αυτό έχει συνηθίσει να ζει στη μοναξιά. Έχει την ικανότητα να παγώνει το χρόνο. Επηρεάζεται από τον πλανήτη Πλούτωνα.
Σέιλορ Ποσειδώνας
45px
Προστάτιδα του Ωκεανού και της Διαίσθησης. Η Μισίρου ή Μισέλ, είναι ένα κομψό κορίτσι με ευαισθησίες. Είναι ταλαντούχα βιολονίστρια και ζωγράφος, με την οικονομική στήριξη της οικογένειάς της. Η οικογένειά της δεν εμφανίζεται πουθενά και φαίνεται ότι έχει μετακομίσει στο Τόκιο μαζί με την Σέιλορ Ουρανό. Οι δυό τους, είναι μεγαλύτερες από τις υπόλοιπες Σέιλορ. Στην αυθεντική ιαπωνική εκδοχή έχουν ερωτική σχέση, στις μεταφράσεις όμως παρουσιάζονται δήθεν, ως ξαδέρφες. Η Σέιλορ Ποσειδώνας είναι το ιδανικό πρότυπο πριγκίπισσας σύμφωνα με την Σέιλορ Μουν, καθώς είναι όμορφη, με κομψό ντύσιμο και στυλιζαρισμένα μαλλιά, πλούσια, ανεξάρτητη, καλλιεργημένη, έξυπνη και διακριτική. Ωστόσο, είναι λίγο ψυχρή γενικά και απόμακρη. Αγαπημένο της μέρος είναι το κολυμβητήριο, καθώς το νερό την ηρεμεί. Στο κολυμβητήριο γίνεται φίλη με την Σέιλορ Ερμή, που ανήκει και αυτή στο στοιχείο του νερού. Είναι η μόνη Σέιλορ που γίνεται καλή φίλη της (μετά την Σέιλορ Ουρανό), ενώ με τις υπόλοιπες είναι σε απόσταση. Το μυστικό της όπλο είναι ο Καθρέπτης Νερού, που την βοηθά να έχει προμηνύματα για τον επερχόμενο κίνδυνο. Επίσης έχει το χάρισμα της Διαίσθησης, δηλαδή μπορεί να αισθανθεί αν η ψυχή των άλλων είναι αγνή ή όχι. Επηρεάζεται από τον πλανήτη Ποσειδώνα.
Σέιλορ Ουρανός
45px
Προστάτιδα του Ουρανού και της Οργής. Η Χαρούκα είναι ένα ευγενικό κορίτσι που συμπεριφέρεται σαν αγόρι. Είναι συνομήλικη με την σύντροφό της, Σέιλορ Ποσειδώνα, και έχει δίπλωμα αυτοκινήτου και μοτοσυκλέτας. Ονειρεύεται να γίνει οδηγός ράλι, μιας και είναι φοβερή οδηγός. Ντύνεται σαν αγόρι και μιλάει με αγορίστικη φωνή, ενώ έχει στενή προσωπική σχέση με την Σέιλορ Ποσειδώνα. Συνήθως δουλεύουν μαζί, ξεχωριστά από την υπόλοιπη παρέα. Επηρεάζεται από τον πλανήτη Ουρανό.
Σέιλορ Πλούτωνας
Είναι μοναδική ανάμεσα στους χαρακτήρες, καθώς έχει καθήκον να προστατεύει την Πόρτα του Χωροχρόνου και κανείς δεν επιτρέπεται να περάσει από εκεί χωρίς άδεια. Το όνομά της είναι Setsuna Meiou. Οι δυνάμεις της σχετίζονται με το χρόνο, τον χώρο, τον κάτω κόσμο και το σκοτάδι. Είναι μία από τους λίγους χαρακτήρες που πρωτοεμφανίστηκαν στην δεύτερη πράξη της σειράς (που ονομάζεται Black Moon στο manga στο Sailor Moon Crystal, και Sailor Moon R στην πρώτη anime σειρά).
Σέιλορ Κρόνος
45px
Προστάτιδα του Θανάτου και της Αναγέννησης. Η Χοτάρου είναι ένα μοναχικό αλλά συμπαθητικό κορίτσι. Κόρη ενός τρελού επιστήμονα, όταν ήταν μικρή καταστράφηκε ένα μεγάλο μέρος του σώματός της σε ένα πείραμα του πατέρα της, αλλά δημιουργήθηκε ξανά με τεχνητό τρόπο. Μετά από αυτή την τραυματική εμπειρία, η Σέιλορ Κρόνος έγινε ένα διστακτικό κορίτσι, αλλά ευγενικό. Το μυστικό της όπλο, είναι η δυνατότητα που έχει να καταστρέψει έναν ολόκληρο πλανήτη. Άν όμως το κάνει αυτό, τότε θα πεθάνει κι η ίδια. Επηρεάζεται από τον πλανήτη Κρόνο.
Εξωτερικοί σύνδεσμοι
Κατηγορία:Sailor Moon Sailor Moon Sailor Moon Κατάλογος
Τρόποι υπολογισμού του δείκτη τιμών
Στο παρών άρθρο ορίζουμε:
i: το i-οστό προϊόν
0: η αρχή της περιόδου που εξετάζουμε, ονομάζεται και βάση
t: το τέλος της περιόδου που εξετάζουμε
p: αναφέρεται στην τιμή
q: αναφέρεται στην ποσότητα
Συνεπώς:
p^0_i: η τιμή του i-οστού προϊόντος στη βάση της περιόδου
q^0_i: η ποσότητα του i-οστού προϊόντος στη βάση της περιόδου
q^t_i: η ποσότητα του i-οστού προϊόντος στο τέλος της περιόδου
Laspeyres
Αποτελεί έναν από τους πιο συνηθισμένους τύπους υπολογιμού του ΔΤ, P_L, που προτάθηκε από τον Γερμανό οικονομολόγο Étienne Laspeyres το 1871.
Σε αυτή την περίπτωση λαμβάνεται υπόψιν η ποσότητα την περίοδο βάσης q_{0} και σχετίζεται με την ερώτηση: Αν 5 κιλά πορτοκάλια έκαναν 4€ τότε (τότε=περίοδος βάσης), πόσο κάνουν τώρα?
Paasche
Ένας επίσης αρκετά δημοφιλής τρόπος υπολογισμού του ΔΤ, προτάθηκε από τον Γερμανό οικονομολόγο Hermann Paasche το 1874.
Σε αυτή την περίπτωση λαμβάνεται υπόψιν η ποσότητα την τελική περίοδο q_{t} και σχετίζεται με την ερώτηση: Αν 5 κιλά πορτοκάλια κάνουν 4€ τώρα, πόσο έκαναν τότε?
Αστάθμητοι δείκτες
Οι αστάθμητοι ή στοιχειώδεις δείκτες, είναι οι δείκτες που λαμβάνουν υπόψη μόνο τις τιμές και όχι τις ποσότητες των προϊόντων. Κατά κύριο λόγο ορίστηκαν πριν τους δείκτες Laspeyers και Paasche.
Dutot
Προτάθηκε το 1738 από τον Γάλλο οικονομολόγο Dutot.
Carli
Προτάθηκε το 1764 από τον Ιταλό οικονομολόγο Carli.
και αποτελεί τον αριθμητικό μέσο της σχετικής τιμής (του πηλίκου των τιμών) από την περίοδο 0 έως t.
Jevons
και αποτελεί το γεωμετρικό μέσο των σχετικών τιμών από την περίοδο 0 έως t. Χρησιμοποιούταν για τον υπολογισμό του παλιού FTSE 100, κρίθηκε όμως ακατάλληλος καθώς μηδενιζόταν όταν κάποια τιμή μηδενιζόταν, ενώ μεταβαλλόταν αισθητά με μεταβολές ασήμαντων τιμών(λόγω της αστάθμητης φύσης του).
Παραπομπές
Κατηγορία:Οικονομικά